section_heading: Igračka karijera
paragraph_text: Počeo je igrati u rodnom gradu, za splitske "bile". U 10 godina skupio je 529 utakmica (6. mjesto) i 219 golova (10. mjesto). Debitirao je sezone 1968./69. i već naredne sezone postao nezamjenjiv vezni igrač, poznat po sjajnoj tehnici i udarcu. Tri je puta s "Majstorima s mora" bio prvak države, te 5 puta osvojio kup (poznatih 5 zaredom). Nakon sjajne karijere u Splitu postao je legenda i švicarskog Züricha za koji bilježi preko 200 ligaških utakmica. Karijeru je završio s 37 godina kao nogometaš Lugana.